b'\n_START_ARTICLE_\nSerbijos herbas\n_START_SECTION_\nDidysis herbas\n_START_PARAGRAPH_\nHerbo raudoname lauke baltas dvigalvis erelis pusiau i\xc5\xa1sk\xc4\x97stais sparnais auksin\xc4\x97mis kojomis, snapu ir lie\xc5\xbeuviu. Apa\xc4\x8dioje abipus uodegos dvi auksin\xc4\x97s heraldin\xc4\x97s lelijos. Ant erelio kr\xc5\xabtin\xc4\x97s centrinis skydelis raudonu lauku su baltu kry\xc5\xbeiumi, ketvir\xc4\x8diuose keturi sidabriniai skiltuvai (tai vadinamasis serbi\xc5\xa1kasis kry\xc5\xbeius). Didysis skydas simbolizuoja Serbijos valstyb\xc4\x99, ma\xc5\xbeasis skydelis\xc2\xa0\xe2\x80\x93 serb\xc5\xb3 taut\xc4\x85._NEWLINE__NEWLINE_Skyd\xc4\x85 dengia auksin\xc4\x97 karali\xc5\xa1k\xc4\x85 kar\xc5\xabna._NEWLINE__NEWLINE_Visas apra\xc5\xa1ytas derinys yra raudonos karali\xc5\xa1kosios mantijos \xc5\xa1ermuon\xc4\x97li\xc5\xb3 pamu\xc5\xa1alu bei auksiniais kutais ir apvadais fone. Mantija kar\xc5\xabnuoja didel\xc4\x97 karali\xc5\xa1ka kar\xc5\xabna._NEWLINE_Dabartinis Serbijos herbas yra monarchijos tipo, nors Serbija dabar yra respublika. Paskutiniais metais kelios Ryt\xc5\xb3 Europos valstyb\xc4\x97s (pvz., Rusija, Lenkija, Bulgarija, Vengrija) pri\xc4\x97m\xc4\x97 herbus su kar\xc5\xabnomis, tuo parodydamos istori\xc5\xa1kai buvusios monarchijomis.'